নতুন বছরে একরত্তির ছবি প্রকাশ্যে আনলেন সোনম

ওয়েব ডেস্ক: বছরভর থাকে শুটিংয়ের ব্যস্ততা। বছর শেষের কয়েকটা দিন তাই পরিবারের সান্নিধ্যে কাটাতে ভালোবাসেন বলি-তারকারা (Bollywood)। ক্রিসমাস (Christmas 2024) থেকে শুরু হয়েছে ছুটি। তাল মিলিয়ে শুরু হয়েছে ছবি পোস্ট। পরিবারের সঙ্গে কাটানো একাধিক আদুরে মুহূর্ত সোশ্যাল মিডিয়ায় শেয়ার করছেন তারা। কেউ হলিডে মুডে বিদেশে ঘুরছেন, কেউ আবার পরিবারের সঙ্গে মেতে হাউস পার্টিতে।

বর্ষনবরণের (New Year 2025) আনন্দে শামিল হতে বাদ পড়েননি অনিল কন্যা সোনম কাপুরও। এবছরের শুরুটা তিনি কাটিয়েছেন পরিবার ও কাছের বন্ধুবান্ধবদের সঙ্গে। সোশ্যাল মিডিয়ায় ভাগ করে নিয়েছেন একগুচ্ছ ছবি। সোনামের হাসি মুখের প্রশংসায় কমেন্টবক্সে বন্যা।

আরও পড়ুন: নতুন বছরে হলিডে মুডে আলিয়া-রণবীর-রাহা!

সোশ্যাল মিডিয়ার ছবি থেকে স্পষ্ট, শুধু পরিবার বন্ধুবান্ধবদের সময় দেওয়া নয়। বর্ষনবরণের ছুটিতে সোনাম স্বামী আনন্দ আহুজা ও মেয়ের সঙ্গে পাড়ি দিয়েছিলেন বিদেশে।

View this post on Instagram

A post shared by Sonam A Kapoor (@sonamkapoor)

ঘুরতে গিয়ে একগুচ্ছ ছবিতে মেয়ের মুখ প্রকাশ্যে এনেছেন অভিনেত্রী। এতদিন মেয়েকে লোক চোখের আড়ালেই রেখেছিলেন সোনম। স্পষ্ট করে না হলেও মেয়ের সঙ্গে একাধিক ছবি পোস্ট করেছেন তিনি। প্রিয় অভিনেত্রীর সন্তানের আংশিক মুখ দেখে খুশি ভক্তমহল।

View this post on Instagram

A post shared by Sonam A Kapoor (@sonamkapoor)